# Arkta gado

### El Vikipedio

La arkta gado (Arctogadus glacialis) estas profundakva fiŝo, proksime parenca al la veraj gadoj (genus Gadus). Ĝi havas kelkajn kutimajn nomojn, nome "polusa gado" kaj "groenlanda gado". Notinde estas, ke la aliaj nomoj estas uzataj por aliaj specioj kiel por Boreogadus saida kaj Gadus ogac.

Ĝi vivas ĉefe en la okcidenta parto de la arkta baseno, tiel ĉe la nordorienta kaj nordokcidenta bordoj de Groenlando. Ĝia vivareo situas inter la 85° kaj 72° norda latitudo. La arkta gado povas merĝi ĝis 1000 m, kaj troviĝas ĉefe sub glacio.

Ĝi estas arĝentekolora kaj longas ĝis 30 cm.

La arkta gado manĝas senvertebrulojn, kiel krustulojn kaj moluskojn, kaj eĉ etajn fiŝojn. Ĝin manĝas narvaloj, fokoj kaj aliaj fiŝoj. Ĝi estas grava parto de la arkta nutra ĉeno. La specio apenaŭ havas komercan valoron.

Elŝutita el "http://eo.wikipedia.org../../../a/r/k/Arkta_gado.html"

Kategorio: Animaloj

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- English